《追用徐廉使参政子方申屠侍御致远张御史鹏飞》
元代·方回

物有先时有后时，天工无早亦无迟。
饱禁夜雨元非恶，暗受春风或未知。
一死频烦衰白报，三生不为落红悲。
解纷忆得吾家学，径与挥刀截乱丝。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。